comments: S Dous 2 හි කැමරාව පිළිබඳව විශේෂයෙන් සඳහන් කල යුතුයි. පසුපස කැමරාව 5MP වන මෙහි ඉදිරිපස කැමරාව VGA කැමරාවක්. උසස් තත්වයේ ජංගම දුරකථන සමඟ සංසන්ධනය කරන විට නම් ඒ තරම් හොඳ කැමරාවක් නොවූවත් මෙහි කැමරාව සාමන්‍ය එදිනෙදා භාවිතයට නම් කදිමයි. ඒ වගේම විවිධ Modes යොදා ඡායාරූප ලබාගැනීමට හැකිවීමත්, LED Flash එකක් තිබීමත් නිසා අඳුරේදී වුවත් හොඳ ඡායාරූප ලබැගැනීමට හැකියාව තිබෙනවා. ඒ වගේම තත්පරයට රූපරාමු 30කින් 720p HD වීඩියෝ රූගත කරන්නටත් මේ කැමරාව සමත්. එසේ වුනත් ක්ෂණිකයෙන් ඡායාරූප ගැනීමටනම් මේ කැමරාව එතරම් යෝග්‍ය නැහැ. Ram මතකය හො ප්‍රොෙසසරය උසස් තත්වයේ නැති නිසා ඡායාරූප නැරඹීමේදීත් ඔබට තරමක් වේලාවක් ගතවනවා. ඒත් එය ඒ තරම් විශාල ගැටළුවක් නෙවෙයි. ඒ වගේම ඉදිරිපස VGA කැමරාව වුවත් හොඳ තත්වයේ Selfie ලබාගන්නට ප්‍රමාණවත්. කෙසේ නමුත් අඳුරේදී නම් මේ තත්වය තරමක් වෙනස්. ඒ වගේම Volume Key එක කැමරාවේ Zoom Key එක විදියටත්, Shutter Button එක ලෙසත් අවශ්‍ය පරිදි වෙනස් කරගන්නට පුළුවන්.